open-index/open-wikipedia-markdown huggingface dataset:
שנות ה-90 של המאה ה-2

**שנות ה-90 של המאה ה-2** היו העשור העשירי והאחרון של המאה ה-2, החלו ב־1 בינואר 190 והסתיימו ב־31 בדצמבר 199.

## אירועים בולטים בעולם

### מלחמה ופוליטיקה
#### מלחמות
* 19 בפברואר 197 – קרב לוגדונום: ספטימיוס סוורוס הביס את מתחרהו על השלטון באימפריה שנתמך על ידי חלק מהלגיונות
* 197 - קטסיפון בירת האימפריה הפרתית נחרבת על ידי הקיסר הרומי ספטימיוס סוורוס
* 197 - ליון, מרכזה השלטוני של גאליה הרומית, נבזזת ורובה נחרב.

#### סכסוכים לאומיים ואזוריים
#### אירועים פוליטיים משמעותיים
[180px|ממוזער|[ספטימיוס סוורוס מוכרז כקיסר רומא]]
* 1 בינואר 193 – הסנאט הרומי בחר בפרטינקס כיורשו של קומודוס כקיסר רומא, נגד רצונו
* 9 באפריל 193 – ספטימיוס סוורוס מוכרז כקיסר רומא
* 199 - הרומאים מחלקים את מסופוטמיה, שנכבשה מן הפרתים, לשתי פרובינקיות: מסופותמיה ואוסרונה
* 199 - גאודאונג יורש את כסו של סורו כמלך גאיה, ממלכה קוריאנית קדומה
* 199 - זפירינוס יורש את כסו של ויקטור הראשון בתור אפיפיור

## כלכלה

## אסונות

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-2
איוואן שאריץ'

הארכיבישוף ד"ר **איוואן שָארִיץ**' (בקרואטית: **Ivan Šarić**; 27 בספטמבר 1871, טראווניק, האימפריה העות'מאנית – 16 ביולי 1960, מדריד, המדינה הספרדית) היה איש דת קתולי-קרואטי אשר כיהן כארכיבישוף המטרופוליטני של הארכידיוקסיה במזרח בוסניה במהלך מלחמת העולם השנייה, שמרכזה בסרייבו. שאריץ' שהיה חבר במפלגת האוסטאשה ותומך נלהב שלה, הסית את כמריו וקהל מאמניו להרוג ביהודי סרייבו ולשדוד את רכושם. הוא אישית עסק בשוד רכוש וקרקעות של יהודי העיר.

## קורות חייו
### ראשית חייו ומינויו
איוואן שאריץ' נולד בטראווניק להורים ממוצא קרואטי. ב-1894 הוסמך לכמורה בסרייבו וקיבל משרה בארכידיוקסיה של מזרח בוסניה. ב-28 באוקטובר 1908, ערך שאריץ' את טקס תפילות האשכבה למשורר סילביה סטרהימיר קרנצ'ביץ' שמת למחרת. שאריץ' נודע כלאומן קרואטי ומתנגד חריף לכנסייה האורתודוקסית הסרבית. ב-1922 מונה לארכיבישוף המטרופוליטני של הארכידיוקסיה. הוא החל להפיץ את השבועון "Nedjelja" (מקרואטית: יום ראשון) והפצתו נאסרה על ידי שלטונות ממלכת יוגוסלביה בשל הגוון הלאומני-קרואטי בו נקט השבועון. רכש דוקטורט בתאולוגיה מאוניברסיטת זאגרב והוציא לאור מספר ספרים ומאמרים העוסקים בנצרות הקתולית.

### מלחמת העולם השנייה ואחריתו
לפי עדותו של שאריץ' עצמו, עוד ב-1934 הוא הצטרף לאוסטאשה. לאחר כיבוש ממלכת יוגוסלביה על ידי גרמניה הנאצית וכינון ממשלת הבובות של האוסטאשה, הוחל ברדיפות יהודים. הארכידיוקסיה הבוסנית הפיצה את השבועון: "Katolički tjednik" (מקרואטית: השבוע הקתולי) ובו פרסם שאריץ' דברי הסתה כנגד יהודים וסרבים. שאריץ' פעל בקרב כמריו לעידוד הצטרפותם למנגנון ההשמדה של שלטון האוסטאשה והסית ללא הרף בקרב קהל מאמניו לפגיעה פיזית ביהודים ושדידת רכושם. הוא תמך בגלוי במעשי הרצח של אנשי האוסטאשה ועודד אותם. שאריץ' שדד באופן אישי רכוש וקרקעות של יהודי סרייבו.

בעיתונו כתב:

מכתביו עולה, כי נציגי הוותיקן ידעו על מעשי השוד שביצע וביקשו ממנו שהמעשים יתבצעו לא באופן בולט, כדי לא לסבך את הכנסייה הקתולית. ראש הכנסייה הקתולית במדינת קרואטיה העצמאית החשמן אלויזיה סטפינאץ ידע על המעשים אך לא פעל להפסקתם ולא גינה אותם. ב-1945 נמלט שאריץ' לקלגנפורט שבאוסטריה ומשם מולט בסיוע בכירי הכנסייה הקתולית למדריד. הוא נפטר במדריד ב-1960 והוא בן 88 ובהמשך הועבר לקבורה בסרייבו.

## קישורים חיצוניים
* Emily Greble, [Sarajevo, 1941-1947: Muslims, Christians, and Jews in Hitler's Europe](https://books.google.co.il/books?id=je_GozR8wRMC&pg=PA82&lpg=PA82&dq=Ivan+Šarić+(archbishop)&source=bl&ots=zOS7vhcYqy&sig=l6Eu4D84XVN3bRpVpQm-Wgt4qHs&hl=iw&sa=X&ved=2ahUKEwiDsPD_uZXeAhUMpIsKHa6zDYMQ6AEwFnoECAMQAQ#v=onepage&q=Ivan%20Šarić%20(archbishop)&f=false), הוצאת אוניברסיטת קורנל, 2011, פרק שני 

## הערות שוליים

קטגוריה:סרייבו: אישים
קטגוריה:ארכיבישופים
קטגוריה:קרואטים במלחמת העולם השנייה
קטגוריה:קרואטיה: היסטוריה
קטגוריה:פושעי מלחמה אוסטאשים
קטגוריה:קרואטים משתפי פעולה עם הנאצים
קטגוריה:נאצים ועוזריהם בשואת יהודי יוגוסלביה
קטגוריה:ילידי 1871
קטגוריה:נפטרים ב-1960
אירוויזיון לרוקדים צעירים 1995

**האירוויזיון לרוקדים צעירים 1995** היא התחרות השישית של האירוויזיון לרוקדים צעירים. שווייץ אירחה את התחרות בארמון בוליו .

## פורמט
המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות.

### השופטים
המנצח נבחר לאחר הצבעת השופטים. השופטים שהצביעו הם:
*  - היינץ' ספוירלי
*  /  - מוריס בז'אר
*  /  - אוסקר אריז
*  /  - גיגי קאקיליאנו
*  - פאולו קאנטאפולו
*  - פיטר ואן דיוק
*  /  - ביאטריס קונסולו
*  - ויקטור אולטה
*  - גילברט מאייר
*  - פירה לאקוטה
*  - יורי ואמוס
*  - ג'ורמה יוטינן

## מדינות משתתפות
15 מדינות השתתפו בתחרות. להלן המדינות שלא העפילו לגמר:

### גמר
אל הגמר העפילו 9 מדינות.

## קישורים חיצוניים
* 

## הערות שוליים

1995
קטגוריה:לוזאן: תרבות
קטגוריה:1995
קטגוריה:שווייץ באירוויזיון
רובין זקס

**רובין זקס** (באנגלית: **Robin Sachs**; 5 בפברואר 1951 – 1 בפברואר 2013) היה שחקן קולנוע, טלוויזיה ומדבב בריטי שהשתתף במגוון סרטים, תוכניות ומשחקי וידאו. הוא ידוע בעיקר מגילום דמותו של סריס מהסרט כיבוש הגלקסיה ודמותו של איתן ריין מהסדרה באפי ציידת הערפדים.

## ביוגרפיה
זקס נולד בלונדון ללאונרד זקס, שחקן בריטי שנולד בדרום אפריקה ולשחקנית אלינור סוממרפילד. הוא היה נשוי פעמיים: לשחקנית הוולשית שאן פיליפס עמה התחתן ב-1979 והתגרשו ב-1991 ולשחקנית קייסי דפרנקו עמה התחתן ב-1996 והתגרש כעבור 10 שנים.

הוא מת בגיל 61 מהתקף לב, 4 ימים לפני יום הולדתו ה-62 בביתו בלוס אנג'לס שבקליפורניה.

## משחק
הוא החל לשחק ב-1972 בסרט האימה "Vampire Circus" והסרט "Henry VIII and His Six Wives". שנה לאחר מכן שיחק בסדרה הבריטית המצליחה על אדונים ומשרתים את רוברט.

ב-1978 שיחק את בושי בסדרה "BBC Television Shakespeare" מאת ה-BBC.

ב-1987 שיחק בסדרה הבריטית רמפול את הוגו לוטרוורת'.

ב-1991 השתתף בסדרה האמריקאית הקומית בראש של הרמן. לאחר שנתיים שיחק בסדרה רצח במשיכת קולמוס את מרטין קרמר. באותה שנה שיחק בסדרת המדע הבדיוני בבילון 5 בתור נאטוק, בתור וורלנדר נאקאל ובתור הדרון.

ב-1995 שיחק בסדרה של צ'אק נוריס, ווקר.

ב-1997 שיחק בסרט המדע הבדיוני של סטיבן ספילברג פארק היורה: העולם האבוד בתור פאול באומן, אביה של קלי באומן (קמילה בל). אותה שנה החל לשחק בסדרה באפי ציידת הערפדים בתור איתן ריין והמשיך בתפקיד למשך 3 שנים. לאחר שנתיים שיחק בסרט הפנטזיה כיבוש הגלקסיה בתור סריס.

ב-2001 שיחק בסרט הפשע הקומי אושן 11 בתפקיד מוכר. אותה שנה שיחק בסדרה מסע בין כוכבים: וויאג'ר.

ב-2004 שיחק את פטר בראזיר בסרט האימה מגלודון. שנה לאחר מכן שיחק בסדרה זהות בדויה בתור הנס דייטריץ'. בשנה לאחר מכן דיבב בסדרת האנימציה בובספוג מכנסמרובע.

ב-2011 שיחק בסדרת-הבת של דוקטור הו, טורצ'ווד בתור פרופסור בריטי. בשנה שלאחר מכן שיחק בסדרת הדרמה הקומית קאסל כקריין וכן בסדרת הדרמה המשטרתית NCIS.

זקס גם דיבב הרבה דמויות במשחקי וידאו שהאחרון שבהם היה המשחק Mass Effect 3.

## קישורים חיצוניים

* 

* 

קטגוריה:שחקני קולנוע וטלוויזיה אנגלים
קטגוריה:בריטים שנולדו ב-1951
קטגוריה:בריטים שנפטרו ב-2013
קומסי קומסה

**קומסי קומסה** (בצרפתית: **Comme Ci Comme ça**, בתרגום חופשי לעברית: **ככה ככה**) הוא סינגל של הזמר הישראלי-טוגולזי, סטפן לגר, שנכתב והולחן על ידי המבצע יחד עם דולב רם ופן חזות, שגם הפיקו אותו, ויצא לאור ב-30 ביוני 2018. השיר נוצר כפרסומת עבור שירותי הטלוויזיה רב-ערוצית של "yes".  אך הצלחתו העמידה אותו בפני עצמו. 

## על השיר
בשלב הראשון פורסם כ"סינגל" סטנדרטי לרדיו. הוא התמקם במקומות הראשונים במצעדי הפזמונים וזכה לצפיות רבות באתר האינטרנט "יוטיוב". בשבוע הראשון לשיווקו בתחנות הרדיו, השיר זכה ל-96 השמעות. הוא הגיע לשיאו שבועיים אחר כך, בשבוע השלישי, כשטיפס אל ראש המצעד העברי של "מדיה פורסט" עם 130 השמעות. פרט לשבוע אחד במהלך חודש ספטמבר, השיר הצליח להישאר בעשירייה הפותחת עד לתחילת חודש אוקטובר. רק בשלב השני, יצאה השיר כחלק מפרסומת של "yes". 

בסך הכל, הוא זכה לכ-1,000 השמעות בין ה-15 ביולי ל-6 באוקטובר. במקביל, הוא הספיק לצבור 50 מיליון צפיות ב"יוטיוב". כמו כן, באפליקציית הזרמת המדיה "Spotify" הוא הושמע כ-6,287,000 פעמים. נתונים אלו, ככלותם, הקנו לו את התואר "להיט קיץ". ומעבר לכך, הוא הפך את צמד המילים "קומסי קומסה" למטבע לשון, והכניס את סטפן לגר, שעיקר פרסומו עד אז היה בקרב ילדים ובני נוער, היישר אל תוך המיינסטרים הישראלי.

## קישורים חיצוניים

קטגוריה:שירי סטפן לגר
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים בצרפתית
קטגוריה:סינגלים שהגיעו למקום הראשון במצעד העברי של מדיה פורסט
הר הארט (אלברטה)

**הר הארט** (באנגלית: **Heart Mountain**; מילולית: הר הלב) הוא הר הממוקם בצידו של עמק הנהר בואו, בהרי הרוקי הקנדיים, בפרובינציית אלברטה שבקנדה.

גובהו של ההר 2,315 מטרים מעל פני הים, והוא מתנשא לגובה של 78 מטרים מעל סביבתו.
## היסטוריה מקור השם
שמו של ההר ניתן לו בשנת 1957, והוא נקרא בשם זה בשל צורת שכבת אבן הגיר בסמוך לפסגתו, שהיא בצורת לב (ראו בתמונה).

הוגשה בקשה לוועדת השמות של פרובינציית אלברטה לשנות את שם ההר ל"פסגת גראנט מקאוון" (Grant MacEwan Peak).
## קישורים חיצוניים

* הר הארט באתר הפארקים של אלברטה, באתר ממשלת אלברטה
* הר הארט באתר "אנציקלופדיית ההרים הקנדית"
* הר הארט באתר summitpost
* הר הארט באתר peakbagger
* מפה טופוגרפית של הר הארט
* מסלול הר הארט באתר alltrails
** מידע על מסלול הר הארט באתר hikingproject
** מסלול הר הארט באתר besthike
** מידע למטפסים על הר הארט באתר 10hikes
** מידע למטפסים על הר הארט באתר trailpeak
* תיאור הטיפוס על הר הארט
* תצלומים ממסלול הטיפוס על הר הארט
* תחזית מזג אוויר ארוכת טווח עבור הר הארט (לפי גבהים)
** תחזית מזג אוויר עדכנית עבור הר הארט
** סטטיסטיקות מזג אוויר עבור הר הארט
* 
* 
* 

## הערות שוליים

הארט
WarVOX

**WarVOX** (באנגלית: **WarVOX**) הוא כלי לבדיקות אבטחה וסריקה אוטומטית של טלפוניות IP.

הכלי מספק מידע על טלפוניות ומרכזיות שונות המשתמשות בטכנולוגיית VOIP כגון: פקסים, תיבות דואר קולי, מודמים, מערכות PBXs ,IVR ועוד. 

WarVox עשוי לסייע באיסוף מידע ובביצוע מבדקי חדירה, ניתן להשתמש בו דרך ממשק שורת הפקודה והוא זמין להורדה במערכות הפעלה לינוקס, פותח על ידי האצ' די מור (H.D Moore) ומוזג לפרויקט Metasploit בחודש אוגוסט 2011.

## מאפיינים
* רישיון BSD לזכויות יוצרים חופשי.
* שימוש בביטויים רגולריים.
* סריקה של טווחים מרובים.
* הרצת סקריפטים וייצוא נתונים באמצעות ממשק הפקודה.

## ראו גם
* בדיקת חדירות
* Backtrack
* VOIP
* Metasploit
*ToneLoc

## קישורים חיצוניים
* 
* עמוד הכלי באתר Github ''''''
* מאמר אודות WarVox באתר Darknet.org.uk ''''''
* מאמר אודות WarVox באתר Darkreading.com ''''''

קטגוריה:תוכנות אבטחת מחשבים
קטגוריה:תוכנה חופשית
CNCO World Tour

**CNCO World Tour** הוא סיבוב ההופעות השני של להקת הבנים הלטינית-אמריקאית CNCO. סיבוב הופעות זה נועד על מנת לקדם את אלבום האולפן השני של הלהקה, CNCO. סיבוב ההופעות החל ב-6 באוקטובר 2018, בגואטמלה סיטי, גואטמלה, והסתיים ב-2 במרץ 2019, באורלנדו, ארצות הברית.

סיבוב הופעות זה הוא סיבוב ההופעות העולמי הראשון של הלהקה.

## רשימת השירים
להלן רשימת השירים איתם הופיעו CNCO במופעים אשר נכללו בסיבוב ההופעות:
# "Hey DJ"
# "Mi Medicina"
# "Estoy Enamorado de Tí"
# "Bonita"
# "Solo Yo"
# "Devuélveme Mi Corazón"
# "Noche Inolvidable"
# "No me Sueltes"
# "Demuéstrame"
# "Mala Actitud"

## תאריכי הופעות

## הערות שוליים

קטגוריה:סיבובי הופעות מ-2018
קטגוריה:סיבובי הופעות מ-2019
קטגוריה:סיבובי הופעות של CNCO
שומר ראש (סדרת טלוויזיה)

**שומר ראש** (באנגלית: **Bodyguard**) היא מיני-סדרת דרמה טלוויזיונית בריטית שנוצרה ונכתבה על ידי ג'ד מרקוריו בהפקת חברת World Productions עבור רשת BBC. הסדרה היא בת 6 פרקים ושודרה לראשונה בערוץ BBC One ב-26 באוגוסט 2018. היא זכתה לאחוז הצפייה הגבוה ביותר לסדרה של BBC בעידן הרב-ערוצי, ולסדרה הפופולרית ביותר מאז 2008.

בסדרה מככבים ריצ'רד מאדן וקילי הוז. נטפליקס חתומה על חוזה הפצה לשידור הסדרה מחוץ לבריטניה ואירלנד, והיא שודרה בה לראשונה ב-24 באוקטובר 2018.

## עלילה
הסדרה מספרת את קורותיו של סמל המשטרה דייוויד באד, חייל לשעבר בצבא הבריטי הסובל מהפרעת דחק פוסט-טראומטית ועובד כעת כקצין אבטחה בפיקוד האבטחה של משטרת המטרופולין בלונדון. הוא נשלח לאבטח את מזכירת הפנים השאפתנית ג'וליה מונטגיו, המייצגת עבורו את כל מה שהוא מתעב בפוליטיקה.

## שחקנים

## קישורים חיצוניים
* 
* 

## הערות שוליים

קטגוריה:BBC: תוכניות וסדרות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות מתח בריטיות
קטגוריה:סדרות דרמה בריטיות
קטגוריה:סדרות דרמה פוליטיות
קטגוריה:נטפליקס: תוכניות וסדרות
קטגוריה:תוכניות טלוויזיה שמתרחשות בלונדון
קונסטנטי רוקיצקי

**קוֹנְסְטָנְטִי רוֹקִיצְקִי** (בפולנית: **Konstanty Rokicki**; 16 ביוני 1899, ורשה, פולין הקונגרסאית – 18 ביולי 1958, לוצרן, שווייץ) היה דיפלומט פולני, סגן הקונסול הדיפלומטי של פולין בריגה ובברן אשר הציל יהודים בשואה. הוכר על ידי יד ושם כחסיד אומות העולם.

## ביוגרפיה
נולד בוורשה ליוזף (Józef) רוקיצקי ולקונסטנציה (Konstancja) לבית פאבווקיווץ' (Pawełkiewicz). במלחמה הפולנית-סובייטית היה לוטננט בחיל הפרשים. ב-17 באוגוסט 1936 נישא רוקיצקי למאריה לבית גולדמן. בתם של בני הזוג, שנולדה ב-1938, עבדה בבגרותה עבור האומות המאוחדות בז'נבה.

בשנת 1931 הצטרף לשירות הקונסולרי של משרד החוץ הפולני. בשנים 1932–1933 עבד בקונסוליה הפולנית במינסק, בירת הרפובליקה הסובייטית הסוציאליסטית הבלארוסית; לאחר מכן, בין 1934 ו-1936 היה סגן הקונסול בריגה; ובשנים 1936–1938 עבד בצירות הפולנית בקהיר. ב-1939 עבר לברן והיה סגן הקונסול. בין השנים 1941–1943 השתמש רוקיצקי במעמדו הדיפלומטי כסגן הקונסול כדי להנפיק דרכונים מזויפים של מדינות אמריקה הלטינית והבריח אותם לפולין ולהולנד הכבושות בידי גרמניה הנאצית, שם הצילו את חייהם של היהודים שנשאו את הדרכונים הללו.

לאחר המלחמה נשאר רוקיצקי בשווייץ משום שלא רצה לחזור לפולין הקומוניסטית, ונפטר בה אלמוני. לאחר למעלה מחמישים שנה אחרי מותו, ב-17 באפריל 2019, הוכר כחסיד אומות העולם על ידי יד ושם, בעקבות מחקר ופרסום של שגריר פולין בשווייץ.

## קישורים חיצוניים

* 
* 

קטגוריה:דיפלומטים פולנים
קטגוריה:פולנים חסידי אומות העולם
קטגוריה:מצילים בשואה: פולין
קטגוריה:פולנים שנולדו ב-1899
קטגוריה:פולנים שנפטרו ב-1958
פסגת סאבורו

**פסגת סָאבּוּרוֹ** (באנגלית: **Saburro Peak**) היא הר בדרום הרי ריוונס, ברכס בריטניה שבאנטארקטיקה.

הפסגה, שגובהה 1,930 מטרים מעל פני הים, נמצאת דרומית לפסגת דול.

## היסטוריה
### מקור השם
הפסגה נקראת על שם קולונל ריצ'רד מ. סאבורו (Richard M.Saburro), שהיה מפקד במבצע קיפאון עמוק (והיה המפקד היחיד של המבצע שבא מחיל האוויר של ארצות הברית; יתר המפקדים שהגיעו לאחריו היו מצי ארצות הברית).

## קישורים חיצוניים
* פסגת סאבורו באתר הסקר הגאולוגי של ארצות הברית
* פסגת סאבורו באתר הגאזט האנטארקטי של ממשלת אוסטרליה
* תרשים הנוף הנשקף מפסגת סאבורו באתר peakvisor
* תצלום לוויין של פסגת סאבורו

## הערות שוליים

סאבורו
סאבורו
Más Allá Tour

**Más Allá Tour** הוא סיבוב ההופעות הראשון של להקת הבנים הלטינית-אמריקאית CNCO. סיבוב הופעות זה נועד על מנת לקדם את אלבום הבכורה של הלהקה, Primera Cita. סיבוב ההופעות החל ב-26 בפברואר 2017 בקוצ'במבה שבבוליביה, והסתיים ב-18 במרץ 2018 באלחואלה שבקוסטה ריקה.

שלוש הופעות מסיבוב ההופעות בוטלו מסיבות לוגיסטיות.

## רשימת השירים
להלן רשימת השירים שאיתה הופיעו CNCO במופעים אשר נכללו בסיבוב ההופעות.

# "Quisiera"
# "Tan fácil"
# ""
# "Primera cita"
# "Para enamorarte"
# "No entiendo"
# "Devuélveme mi corazón"
# "Cometa"
# "Volverte a ver"
# "Tu luz"
# "Cien"
# "Más allá"
# ""
# ""

## תאריכי הופעות

### הופעות שבוטלו

## הערות שוליים

קטגוריה:סיבובי הופעות מ-2017
קטגוריה:סיבובי הופעות מ-2018
קטגוריה:סיבובי הופעות של CNCO
די לחכימא ברמיזא

**דַּי לְחַכִּימָא בִּרְמִיזָא** או **דַּי לְחַכִּימָא בִּרְמִיזָא וּלְשַׁטְיָא בְּכוּרְמֵיזָא** הוא ביטוי בשפה הארמית בבלית שנעשה בו שימוש גם בשפה העברית. פירושו המילולי של הביטוי הוא לחכם מספיק רמז ולשוטה אגרוף.

לרוב משתמשים בביטוי בגרסתו המקוצרת **די לחכימא ברמיזא** או בכתיב **וד"ל** בראשי תיבות, והוא בא לבטא שימוש ברמז תחת אמירת דברים מפורשים.
## מקור ומשמעות
מקורו של הביטוי הוא במדרש משלי, הדן ב "חֲנֹךְ לַנַּעַר, עַל-פִּי דַרְכּוֹ", ובעקבותיו, בפסוק ט"ו: "אִוֶּלֶת קְשׁוּרָה בְלֶב-נָעַר - שֵׁבֶט מוּסָר יַרְחִיקֶנָּה מִמֶּנּוּ.". אומר על כך רבי זבידא משמע, לנער החכם יספיק רמז בלבד, ואילו לטיפש יידרש כביכול האגרוף; כל נער יתחנך על פי דרכו, כאמור במשלי.
ובהשאלה: כדי להעביר מסר לחכם מספיק לרמוז והוא מבין, בעוד שהעברת מסר לשוטה, כרוכה בפעולה הרבה יותר מפורשת - במכת אגרוף (כוּרְמֵיזָא). במילים אחרות מה שמבדיל בין החכם לשוטה, היא היכולת של החכם לפענח רמיזות או ניואנסים ולהבין דבר מתוך דבר וכדומה.

## שימושים בשפה
בדרך כלל משמש הביטוי לרמז על דברים נוספים הטמונים בין השורות.

את סיפורו, "נתן בן נתן" חתם מיכה יוסף ברדיצ'בסקי במשפט: "הקורא בוודאי יבין את סוף פסוק של אותו מכתב, **ודי לחכימא...** "

גיא רולניק מצטט את המולטי-מיליונר, יוסי הולנדר בנושא מתווה הגז: "אין התחייבות לרכוש את רוב השירותים בישראל. נורווגיה, למשל, חייבה רכש מקומי והקימה תעשייה. אני מבקש להדגיש: רכישת כל השירותים והחומרים בחו"ל מאפשרת לחברות הגז לנפח מחירים ולהקטין את תשלומי המס למדינה, **ודי לחכימא ברמיזא**".

בתגובה לעתירת אם לבג"ץ כנגד בית הדין הרבני שחייב אותה למול את בנה, כתבו הנעתרים: "בעוד שנה־שנתיים ילך הקטין לפעוטון ושם יהיה מוקף בילדים שנימולו, ואין זה סוד כי פעוטות ניחנו בכושר הבחנה בכל עניין חריג, **ודי לחכימא**."

## לקריאה נוספת
* 

## קישורים חיצוניים
* מילון ספיר, די לחכימא ברמיזא
* [הביטוי באתר ביטויים עבריים](https://www.safa-ivrit.org/exp-abc/daled/די+לחכימא+ברמיזא+(ולשטיא+בכורמיזא))
* ראשי תיבות בעברית, וד"ל

## הערות שוליים

קטגוריה:מילים וביטויים בארמית
משמרת רביעית (סדרת טלוויזיה)

ממוזער|כרזת הסדרה
**משמרת רביעית** (ברוסית: **Четвертая смена**) היא סדרת טלוויזיה מסוגת הדרמה והפשע ששודרה במקור בערוץ הטלוויזיה "NTV" ב-15 באוקטובר 2018, בכיכובם של אלכסיי צ'אדוב ושין יאנבין.

## עלילה
דנילה צ'טקוב הוא שוטר במחלקה למלחמה בפשיעה אתנית של משטרת רוסיה שיודע הכל על רכישה ומכירת מוצרים מזויפים ויודע הכל על מה שקורה בקרב המהגרים הסינים במוסקבה. במהלך אחד מהמבצעים הוא יוצא עם שותפו אלכסנדר שבדוב על מנת למנוע הברחת מוצרים ברציף הטענה, אך המבצע משתבש כשהמיניבוס שבו נסעו המבריחים מתפוצץ והם מוצאים עצמם במארב, שבו כל המבריחים נהרגים. בחקירת האירוע הממונים עליהם במשטרה מאשימים את צ'טקוב ושבדוב בהעלמת רכוש שהוחבא באחת המכולות.

דנילה מנהל קשרים עם העולם התחתון הסיני במוסקבה ולעיתים מהמר בקזינו מחתרתי בניהול המאפיה הסינית. אך בלילה שבו הוא משתכר, הוא מאבד את רכב הספורט שלו בהימורים. המאפיה מבטיחה להחזיר לו את הרכב אם ימצא את בתו של יונג שנעלמה. יונג הגיע לרוסיה לפגוש את בתו, מיי, אך היא לא הגיעה לפגוש אותו בנמל התעופה כפי שסוכם מראש.

דנילה נאלץ לסייע ליונג למצוא את הבת האבודה, במהלך החקירה הוא כמעט שמאבד את בנו ומבין שעלה על משהו שעלול לחשוף מעורבות של אחד הפושעים הגדולים של סין.

## שחקנים ודמויות
* אלכסיי צ'אדוב – דנילה צ'טקוב
* שין יאנבין – יונג

## קישורים חיצוניים
* 

קטגוריה:סדרות דרמה רוסיות
קטגוריה:סדרות מתח רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:NTV: תוכניות וסדרות
קטגוריה:סרטים במנדרינית
קטגוריה:מיני-סדרות טלוויזיה
קטגוריה:משטרת רוסיה בתרבות ובאמנות
קטגוריה:סדרות פעולה רוסיות
בשם העם (סדרת טלוויזיה)

**בשם העם** (בסינית מפושטת: **人民的名义**) היא סדרת טלוויזיה סינית משנת 2017 המבוססת על ספר באותו שם מאת ז'ואו מייסן. הסדרה צולמה והופקה בשנת 2016 ועלתה לשידור במרץ 2017. בסדרה כיכבו לו יי, ז'אנג פנגווי, וו גאנג, הו יאג'ון, ז'אנג ז'יג'יאן, קה לאן, הו ג'ינג, ז'אנג קאילי, דינג האיפנג, גאו יאלין.

העלילה מספרת על מאמצי משרד התובע המחוזי במיגור השחיתות בעיר מודרנית בסין. הסדרה זכתה להצלחה רבה ופופולריות גדולה בעיקר עקב תוכנית המלחמה בשחיתות שהריץ מזכ"ל המפלגה הקומוניסטית של סין, שי ג'ינפינג. זו הדרמה הפוליטית הראשונה מסוגה בסין. חלק גדול מתקציב ההפקה הגיע ממשרד התביעה העממית העליונה, הגוף הממשלתי למלחמה בשחיתות בסין. עקב מעורבות הממשלה בהפקה, הצנזורה לא הייתה מסיבית כל כך. הסדרה הוזכרה בתקשורת של מדינות המערב בתור הגרסה הסינית לסדרה בית הקלפים.

בסדרה מככבים לו יי בתור הבלש הו ליאנגפינג, הו יאג'ון בתפקיד האנטגוניסט קי טונגוויי וז'אנג פנגיי כשה רואיג'ין, מזכיר הוועדה העירונית של המפלגה. מרבית הצילומים נערכו בננג'ינג.
## רקע
באפריל 2004 המינהל הלאומי לרדיו וטלוויזיה הורה לכלל תחנות הטלוויזיה ברחבי סין שלא לשדר דרמות קולנוע וטלוויזיה בנושא אלימות ברצח בפריים טיים. כך, בשנים 2004 עד 2014 שודרו סדרות טלוויזיה בודדות בלבד בנושא שחיתות. רק לאחר התכנסות הקונגרס הלאומי ה-18 בשנת 2013 שדנה בין השאר במאבק בשחיתות, הפך הנושא לנושא החם. בנובמבר 2014 הזמין פאן זיבן, את הסופר והתסריטאי ג'ואו מייסון ליצור דרמה נגד שחיתות המשקפת את המציאות בסין. לאחר שנתמך על ידי לי ג'ינגשנג, מנהל המחלקה לדרמה בטלוויזיה של המינהל הכללי לרדיו וטלוויזיה, לאחר פסטיבל האביב בשנת 2015, החל ג'ואו מייסון לאסוף חומרים. הוא ערך ניתוח מפורט של מקרה אמיתי של מאבק בשחיתות וכתב רומן של 300,000 מילים ב-9 במרץ ושכתב אותו לתסריט עבור סדרת טלוויזיה בת 600,000 מילים.
## עלילה
הסדרה מציגה את מאבק הכוחות הפנימי בתוככי המפלגה הקומוניסטית הסינית בעיר הבדיונית ג'ינגז'ו, מחוז האנדונג, המציג סיפורים על פוליטיקה סינית שלעיתים קרובות מדברים עליהם אך מעולם לא נראים בטלוויזיה המרכזית.
## שחקנים ודמויות

## קישורים חיצוניים

קטגוריה:סדרות דרמה פוליטיות
קטגוריה:סדרות טלוויזיה סיניות
קטגוריה:סדרות טלוויזיה המבוססות על ספרים
קטגוריה:תוכניות טלוויזיה בשפה המנדרינית
מיכאל ביילין

**מיכאל ביילין** (נולד ב-25 באפריל 1976) הוא מתאבק ישראלי לשעבר, זכה בשתי מדליות ארד מאליפויות העולם בהיאבקות.

## ביוגרפיה
ביילין הוא במקור מפרם שברוסיה. בשנת 1994 עלה עם הוריו לישראל כחלק מהעלייה מברית המועצות בשנות ה-90. ביילין החל את דרכו בהיאבקות בגיל 8 ברוסיה ולאחר שעלה לישראל התאמן בהפועל תל אביב תחת הדרכתו של ניק זגרניצ'ני ובמקביל שירת בצה"ל.

באליפות העולם 1997 שנערכה בוורוצלב, ביילין סיים במקום הרביעי לאחר שהפסיד בקרב על מדליית הארד לאלוף האולימפי המכהן, ולודז'ימירש זאווצקי הפולני. באותה השנה ביילין סיים במקום השישי באליפות אירופה. באליפות העולם 1999 שנערכה בפיראוס שביוון, זכה ביילין במדליית הארד לאחר שניצח את בחודיר קורבנוב האוזבקי בקרב על המדליה. הוא השתתף במשחקים האולימפיים בסידני 2000, התחרה בקטגוריית המשקל עד 63 ק"ג וסיים במקום ה-15 לאחר ניצחון אחד והפסד אחד.

באליפות העולם בשנת 2001 שנערכה בפטרס שביוון, ביילין זכה שוב במדליית הארד כאשר ניצח בקרב על המדליה את חואן מארן הקובני, סגן האלוף האולימפי המכהן. באותה השנה הוא סיים במקום השביעי באליפות אירופה שנערכה באיסטנבול. באליפות אירופה 2002, ביילין התחרה בקטגוריית המשקל עד 66 ק"ג וזכה במדליית הארד לאחר שבקרב על המדליה ויטלי זוק הבלארוסי לא הופיע בשל פציעה. באותה שנה סיים במקום ה-12 באליפות העולם.

באליפות העולם בשנת 2005, סיים ביילין במקום ה-19 ובאליפות אירופה בשנת 2006 סיים שוב במקום ה-19.

## קישורים חיצוניים

* מיכאל ביילין - פרופיל וסטטיסטיקות, במסד הנתונים להיאבקות בינלאומית
* 

## הערות שוליים

קטגוריה:מתאבקים ישראלים
קטגוריה:מתאבקים בסגנון יווני-רומי
קטגוריה:מתאבקים אולימפיים ישראלים
קטגוריה:משתתפים ישראלים באולימפיאדת סידני (2000)
קטגוריה:מתאבקים באולימפיאדת סידני (2000)
קטגוריה:עולים בשנות ה-1990
קטגוריה:ישראלים שנולדו ב-1976
עינת ירון

**עינת ירון** (נולדה ב-11 בנובמבר 1973) היא ג'ודוקא עבר ישראלית ומאמנת בנבחרת הנשים של ישראל בג'ודו, זוכת מדליית ארד מאליפות אירופה (1995).

## ביוגרפיה
באפריל 1995, ירון זכתה במדליית זהב בטורניר 'British Open Birmingham' כשניצחה בגמר את קרין פאייר הצרפתייה. חודש לאחר מכן היא השתתפה באליפות אירופה שנערכה בברמינגהאם, התחרתה בקטגוריית המשקל עד 56 ק"ג וזכתה במדליית הארד. בשמינית הגמר היא הפסידה לאיסבל פרננדז הספרדייה ונשרה לקרבות בית הניחומים שם ניצחה את אניטה קוביצה הפולנייה ומריה פקלי ההונגריה. משם היא הגיעה לקרב על מדליית הארד בו גברה על טניה מונזינגר הגרמנייה. למרות זכייתה במדליה האירופית היא כשלה להשיג קריטריון אולימפי ולא השתתפה באולימפיאדת אטלנטה 1996.

באפריל 1997, היא זכתה במדליית כסף בטורניר 'British Open Birmingham' לאחר שהגיעה עד לקרב הגמר ובו הפסידה לשריל פיל הבריטית המקומית.

בגיל 24 היא חלתה בסרטן וסבלה מגידול במערכת הלימפה. בריאיון לעיתון "הארץ" סיפרה על המחלה ואמרה: "הייתה לי הרגשה שעם כל האימונים אני לא בכושר. מתאמנת ברמות הגבוהות ביותר עם אימוני ריצות ועדיין לא בכושר. התייעצתי עם רותי והחלטנו להוסיף עוד שני אימוני ריצה בשבוע, אז הוספנו והכושר לא הרקיע שחקים. החלטתי ללכת לבדיקה. המחשבה הייתה שאני סובלת מאנמיה זו בעיה שפוקדת הרבה ספורטאיות. אבל גילו ששקיעת הדם שלי מאוד גבוהה ואחרי בדיקות מקיפות התברר שיש לי גידול סרטני בלימפה". באפריל 1998 היא עברה את הטיפול האחרון וכמה חודשים לאחר שהחלימה חזרה להתחרות.

בנובמבר 1998, ירון זכתה במדליית כסף בטורניר 'International Tournament Tbilisi' בקטגוריית המשקל עד 63 ק"ג. תקופה קצרה לאחר שחזרה להתחרות, היא החליטה לפרוש בעקבות היחלשות המערכת החיסונית שלה שנפגעה מהטיפולים הכימותרפיים. לאחר פרישתה היא החלה לאמן בנבחרת ישראל בג'ודו, כאחראית קדטיות. ירון בוגרת תואר ראשון בביולוגיה ותואר שני בביוטכנולוגיה ומיקרוביולוגיה מולקולרית.

## קישורים חיצוניים

* עינת ירון באתר JudoInside
* עינת ירון באתר אתנה
* 

## הערות שוליים

קטגוריה:ג'ודוקא ישראליות
קטגוריה:ישראליות שנולדו ב-1973
קטגוריה:ישראלים שנולדו ב-1973
בלצ'אנה

**בלצ'אנה** (בפי היהודים: **בלצ'נה)** (ברומנית: **Bălăceana)** הוא כפר ברומניה, במחוז סו'צאבה, באזור בוקובינה.

## דמוגרפיה וממשל
על פי מפקד האוכלוסין שנערך בשנת 2011, אוכלוסיית הקומונה של בלצ'אנה מונה 1,520 תושבים, ירידה לעומת המפקד הקודם שנערך בשנת 2002 בה מנתה 1,619. רוב התושבים רומנים (98.62%), והשאר (1,12%) משתייכים לקבוצות אתניות אחרות. מבחינה דתית, רוב התושבים הם נוצרים אורתודוקסים (95.33%), והשאר, משתייכים לקבוצות נוצריות אחרות, או שדתם אינה ידועה.

הקומונה (יחידת ממשל בדרגה הנמוכה ביותר בחלוקה האדמיניסטרטיבית של רומניה) של בלצ'אנה מנוהלת על ידי ראש עיר ו-11 חברי מועצה.

## קהילה יהודית בעבר
אוכלוסייתו היהודית של כפר זה בתקופת טרום השואה הייתה ידועה כיראת שמיים, עד כדי שאמרו על בלצ'אנה "ארץ ישראל הקטנה". בכפר, למרות היותם במיעוט, בלטו היהודים לעומת הרוב הנוצרי.

רוב יהודי בלצ'אנה התיישבו במקום לקראת סוף המאה ה-19 והתפרנסו ממסחר זעיר. למרות זאת לרובם היו משקי עזר קטנים, בהם עבדו והעסיקו אף עובדים אחרים.

הקהילה היהודית הקטנה במקום לא הייתה עצמאית, אלא מסונפת לקהילת סוצ'אבה, שם גם נקברו מתיהם. בקהילה היו כ-50 משפחות.

בבלצ'אנה היה בית כנסת עשוי עץ, שהוקם בשנת 1910, ובו היו 5 ספרי תורה. קודם הקמתו של בית כנסת זה התפללו תושבי המקום בבית פרטי. המתפללים במקום היו מחסידות ויז'ניץ. למרות היות הקהילה קטנה פעל במקום גם מקווה טהרה, ואף "חדר" עבור הילדים. היהודים במקום נודעו באדיקותם הדתית ובבקיאותם בתלמוד.

בתקופת מלחמת העולם הראשונה, סבלו יהודי בלצ'אנה עקב הקרבות שהתחוללו בקרבת מקום.

במהלך התקופה שבין מלחמות העולם נפתח במקום סניף של ההסתדרות הציונית וסניפים של "המזרחי" ו"אגודת ישראל". בשנת 1934 הוצא חוק לשמיטת חובותיהם של האיכרים ליהודים. על רקע אווירה זו, הגיעו מסיתים אנטישמים מחוץ לכפר וארגנו את תושביו הנוצרים לערוך פרעות ביהודים. בפרעות אלה נחרב בית הכנסת ונגרמו פגיעות ברכוש ובנפש, אך בהתערבות השלטונות הן הופסקו.

## בשואה
בקיץ 1940, נסוגו יחידות מצבא רומניה מבסרביה. לבלצ'אנה הגיעה יחידה צבאית שבראשה עמד ואלריו קארפ, במסלול נסיגת יחידתו מבסרביה.

למזלם הרב של היהודים, בבלצ'אנה הייתה מוצבת יחידת תותחנים רומנית. מפקדה של אותה יחידה מנע עריכת פרעות ביהודים ויחידתו הגנה עליהם.

בספטמבר 1940, עם עלייתו לשלטון של יון אנטונסקו, החלו רדיפות היהודים במקום. אדמותיהם ורכושם של היהודים הוחרם, ואלה החלו לעזוב את בלצ'אנה בזה אחר זה ללא הרכוש אותו השאירו מאחור.

בבלצ'אנה נשארו יהודים מעטים בלבד ובינואר 1940 פרצו אנשי משמר הברזל לבתיהם, עינו אותם ושדדו את מעט הרכוש שעוד נותר בידיהם. ב-5 בינואר עזבו היהודים האחרונים את בלצ'אנה אל סוצ'אבה השכנה, ובאוקטובר 1941 גורשו ביחד עם יהודי סוצ'אבה לטרנסניסטריה. לאחר המלחמה שבו לעיר יהודים בודדים.

## לקריאה נוספת
* הערך "בלצ'יאנה" באתר 'ארגון יהודי בוקובינה'

## קישורים חיצוניים

* 

## הערות שוליים

קטגוריה:רומניה: כפרים
.gr

**gr.** היא סיומת האינטרנט הלאומית של שמות המתחם (domain name) של אתרי אינטרנט הרשומים ביוון, הסיומת הושקה בשנת 1989. שמות המתחם והסיומות מנוהלות על ידי ארגון 'FORTH' (Foundation for Research & Technology – Hellas).

עד שנת 2013, נרשמו מעל ל-370,000 שמות מתחם בסיומת זו. שמות מתחם בסיומת זו יכולים להיות רשומים באותיות יווניות בעזרת טכנולוגיית IDN  ובשנת 2015 הושקה הסיומת ελ (קיצור שם המדינה ביוונית: Ελλάδα).

## סיומת בשפה היוונית
בשנת 2003 השיק ארגון המחקר והפיתוח הפולני NASK את טכנולוגיית IDN, המאפשרת להשתמש באותיות לטיניות, יווניות, עבריות, סיניות, קיריליות ועוד בשמות התחום. בשנת 2014, אישר ארגון ICANN את הצעת הסיומת ελ. ובשנת 2015 סיומת זו הושקה.

## סיומות אינטרנט משניות
* **com.et.** - עבור חברות מסחריות
* **edu.et.** - עבור מוסדות חינוך
* **net.et.** - עבור ספקי שירותים אינטרנטיים
* **org.et.** - עבור ארגונים ללא כוונת רווח
* **gov.et.** - עבור ארגונים ממשלתיים
* **mil.et.** - עבור ארגונים צבאיים
* **mod.et.** - עבור משרד ההגנה

## קישורים חיצוניים

* 
* 

## הערות שוליים

קטגוריה:יוון: תקשורת
.nl

**nl.** היא סיומת האינטרנט הלאומית של שמות המתחם (domain name) של אתרי אינטרנט הרשומים בהולנד, הסיומת הושקה בשנת 1986. שמות המתחם והסיומות מנוהלות על ידי ארגון 'SIDN' (Stichting Internet Domeinregistratie Nederland).

תחילה ארגון 'Centrum Wiskunde & Informatica' ניהל את הסיומת ההולנדית אך החל משנת 1996, האחריות עברה לארגון 'SIDN' שבסיסו בעיר ארנהם. הראשונים שרשמו אתרים תחת סיומת זו היו בעיקר אוניברסיטאות וחברות מסחריות גדולות. עד שנת 1996 הייתה ההרשמה חינמית אך מאז היא מחייבת תשלום.

סיומת זו היא מהפופולריות ביותר בעולם עם מעל ל-5.5 מיליון שמות מתחם אשר רשומים תחתיה.

## סיומות אינטרנט השייכות לממלכת ארצות השפלה
מלבד הסיומת nl. השייכת להולנד, קיימות עוד מספר סיומות אינטרנט לשאר המדינות בממלכת ארצות השפלה:
***an.** - סיומת האינטרנט של האנטילים ההולנדיים
***aw.** - ארובה
***bq.** - הולנד הקריבית (בונייר, סנט אוסטטיוס וסאבא)
***cw.** - קוראסאו
***sx.** - סנט מארטן

## קישורים חיצוניים

* 
* 

## הערות שוליים

קטגוריה:הולנד: תקשורת
פיאט 343

**פיאט 343** (באיטלקית: **Fiat 343**) הוא אוטובוס מתוצרת חטיבת כלי הרכב המסחריים של פיאט ("Fiat Veicoli Industriali" ) מקונצרן הרכב האיטלקי **[[פיאט]]** אשר יוצר בין השנים 1966–1978.

דגם "פיאט 343" (Fiat 343 L Barbi Mirage) צולם בסרט האיטלקי "Le guignolo" בשנת 1980.

## דגמי "פיאט 343"

* 2-3 דלתות
* הנעה: 4x2

## "Fiat 343"
* אוטובוס בינעירוני
* אורך: 11 מטר
* מנוע דיזל
* מנוע 8,200 סמ"ק המפיק 194 כ"ס
## "Fiat 343L"
* אוטובוס בינעירוני, אוטובוס תיירים
* אורך: 12 מטר
* מנוע דיזל
* מנוע 8,200 סמ"ק המפיק 204 כ"ס
* עד 76 נוסעים + נהג + מדריך תיירים (בדגם אוטובוס תיירים)
## Fiat-343-mirage (קרוי גם: "Barbi Mirage"

* דגם "GALILEO HD", אורך: 10.35 מטר
* דגם "GALILEO HDm" אורך: 10.80 מטר
* דגם "GALILEO HDL", אורך: 12.40 מטר
* דגם "GALILEO HDC", אורך: 13.10 מטר
* דגם "GALILEO HDH", אורך: 13.80 מטר

## ראו גם
* פיאט
* פיאט 306
* פיאט 314
* פיאט 320
* פיאט 370
* פיאט 411
* פיאט 418
* פיאט 470

## קישורים חיצוניים

* 
* 

## הערות שוליים

קטגוריה:כלי רכב שהושקו ב-1966
קטגוריה:כלי רכב איטלקיים
343
.ro

**ro.** היא סיומת האינטרנט הלאומית של שמות המתחם (domain name) של אתרי אינטרנט הרשומים ברומניה, הסיומת הושקה בשנת 1993.

שמות המתחם והסיומות מנוהלות על ידי ארגון 'National Institute for R&D in Informatics'. נכון לשנת 2018, יותר מ-900,000 שמות מתחם רשומים תחת סיומת זו.

כל אינדיבידואל או ארגון ברחבי העולם יכול לרשום שם תחום בסיומת זו. ניתן לרשום שם תחום באורך של בין אות אחת ל-63 אותיות. שמות מתחם בסיומת זו יכולים להיות רשומים באותיות רומניות בעזרת טכנולוגיית IDN .

## סיומות אינטרנט משניות
* **com.ro.** - גופים מסחריים
* **store.ro.** - מסחר אלקטרוני
* **arts.ro.** - אומנות ותרבות

## קישורים חיצוניים

* 
* 

קטגוריה:רומניה: תקשורת
קפלר-438b

**קפלר-438b** (באנגלית: **Kepler-438b**) הוא כוכב לכת שמקיף כוכב מסוג ננס אדום אשר נקרא קפלר-438. קפלר-438b נמצא באזור ישיב, הוא בעל רדיוס של פי 1.12 מזה של כדור הארץ והוא מוגדר כדמוי ארץ. כוכב לכת זה נמצא בקבוצת הכוכבים נבל והוא רחוק 475 שנות אור מכדור הארץ. הוא התגלה על ידי טלסקופ החלל קפלר של נאס"א וקיומו הוכרז ב-6 בינואר 2015.

## מאפיינים
### קפלר-438b
קפלר-438b הוא כוכב לכת בגודל כדור הארץ, בעל מסה ורדיוס קרובים לאלו שבכדור הארץ. הרדיוס של כוכב לכת זה הוא פי 1.12 מרדיוס כדור הארץ ומסתו לא ידועה. הטמפרטורה הממוצעת של קפלר-438b היא 276 קלווין (3°C), קרובה לזו שבכדור הארץ. קפלר-438b מקיף את כוכב האם שלו קפלר-438 כל 35.2 ימים. קפלר-438b ככל הנראה נמצא בנעילת גאות עקב קרבתו לכוכב האם ומפנה תמיד את אותו צד כלפי כוכב האם (כמו במקרה של הירח של הכדור הארץ).

### כוכב האם
קפלר-438 הוא כוכב האם אותו מקיף קפלר-438b. קפלר-438 הוא כוכב מסוג ננס אדום בסיווג ספקטרלי M. מסתו היא 0.54 ממסת השמש והרדיוס שלו הוא 0.52 מרדיוס השמש. טמפרטורת פני השטח היא 3748 קלווין וגילו של הכוכב מוערך ב-4.4 מיליארד שנים, רק 200 מיליון שנים צעיר יותר מהשמש שלנו. בהירותו של כוכב זה מכדור הארץ היא 14.467. לפיכך, לא ניתן לראותו מכדור הארץ בעין בלתי מזוינת.

## מחייה ומחקרים
קפלר-438b רחוק 24 מיליון קילומטר מכוכב האם שלו ונמצא באזור הישיב, אזור המאפשר תנאים מתאימים לקיום חיים. עם זאת, הוא נתון לפעולות קרינה חזקות מכוכב האם שלו כל 100 ימים, עם סערות חזקות בהרבה מההתפרצויות הסולאריות של השמש של כדור הארץ. חוקרים באוניברסיטת וורוויק שבבריטניה טוענים שכוכב לכת זה לא ראוי למחיה עקב כמויות הקרינה הגדולות שהוא מקבל. העובדה שכוכב לכת כלשהו נמצא באזור הישיב של כוכב האם שלו לא בהכרח מבטיחה שהתנאים בו מתאימים לחיים כאשר ישנם משתנים רבים כגון קרינה, אטמוספירה ועוד.

קפלר-438b נמצא במרחק של 475 שנות אור מכדור הארץ, מרחק רב מדי עבור הטלסקופים כיום לחישובים מדויקים לגבי מסתו או אפילו על מנת לקבוע אם יש לו אטמוספירה או לא. טלסקופ החלל קפלר מתרכז בחלק קטן וקבוע בשמיים, אך דור ההמשך שלו בדוגמת טלסקופ החלל TESS יהיה גמיש יותר.

## קישורים חיצוניים
* 

* קפלר-438b באנציקלופדיה לכוכבי לכת חוץ-שמשיים
* קפלר-438b בארכיון כוכבי הלכת החוץ-שמשיים של נאס"א
* 

## הערות שוליים

קטגוריה:כוכבי לכת חוץ-שמשיים
קטגוריה:קבוצת הכוכבים נבל
.tr

**tr.** היא סיומת האינטרנט הלאומית של שמות המתחם (domain name) של אתרי אינטרנט הרשומים בטורקיה, הסיומת הושקה בשנת 1990. שמות המתחם והסיומות מנוהלות על ידי ארגון 'Turkey Internet Society' ואוניברסיטת 'Middle East Technical University' באנקרה. הסיומת **nc.tr.** משמשת כסיומת אינטרנט משנית של צפון קפריסין אשר לא מוכרת כמדינה על ידי האומות המאוחדות ובתוך כך לא מחזיקה בסיומת אינטרנט ראשונה.

## סטטיסטיקות
בשנת 2017 היו רשומים מעל ל-380,000 שמות תחום תחת סיומת זו. נכון למרץ 2017, 15.53% מכלל שמות התחום הרשומים תחת הסיומת tr. פעלו דרך פרוטוקול HTTPS הבטוח.

השרת האינטרנטי Internet Information Services של מיקרוסופט הוא הפופולרי ביותר ומשרת 35.31% משמות התחום בסיומת זו. אחריו השרת Apache HTTP Server משרת 35.14% מכלל שמות התחום בסיומת זו.

## סיומות אינטרנט משניות
***com.tr.** - חברות מסחריות
***org.tr.** - ארגונים אזרחיים
***pol.tr.** - משטרה
***bel.tr.** - עיריות
***mil.tr.** - מוסדות צבאיים
***edu.tr.** - מוסדות חינוך
***net.tr.** - אתרים העוסקים באינטרנט
***gov.tr.** - ארגונים ממשלתיים

## קישורים חיצוניים

* 
* 

## הערות שוליים

קטגוריה:טורקיה: תקשורת
.ua

**ua.** היא סיומת האינטרנט הלאומית של שמות המתחם (domain name) של אתרי אינטרנט הרשומים באוקראינה, הסיומת הושקה בשנת 1992. נכון לשנת 2017, היו רשומים מעל ל-550,000 שמות תחום תחת סיומת זו.

## סטטיסטיקות
נכון למרץ 2017, 10.78% מכלל שמות התחום הרשומים תחת הסיומת ua. פעלו דרך פרוטוקול HTTPS הבטוח. השרת האינטרנטי nginx הוא הפופולרי ביותר ומשרת 68.97% משמות התחום בסיומת זו. אחריו השרת Apache HTTP Server משרת 17.75% מכלל שמות התחום בסיומת זו.

## סיומות אינטרנט משניות
***com.ua.** - חברות מסחריות
***edu.ua.** - מוסדות חינוך
***gov.ua.** - ארגונים ממשלתיים
***net.ua.** - ספקי שירותי אינטרנט
***org.ua.** - ארגונים, אינדיבידואלים

## קישורים חיצוניים

* 
* 

## הערות שוליים

קטגוריה:אוקראינה: תקשורת
פיאט 314

ממוזער|310px|פיאט 314
**פיאט 314** (באיטלקית: **Fiat 314**) הוא אוטובוס בינוני, עירוני, מתוצרת חטיבת כלי הרכב המסחריים של פיאט ("Fiat Veicoli Industriali" ) מקונצרן הרכב האיטלקי **[[פיאט]]** אשר יוצר בין השנים 1960–1978.

דגם "פיאט 314" הופיע בסרט האיטלקי "La vida sigue igual" שיצא לאקרנים בשנת 1969.

## דגמי "פיאט 314"
* שלדות רכב – פיאט 314 תוצרת "Dalla Via"  באורך 7.37–7.46 מטר עליה מורכב מנוע דיזל – 6 צילינדרים

## "Fiat 314/1"
* אוטובוס עירוני
* 2 דלתות
* אורך: 7.5 מטר
* מנוע דיזל
* מנוע 4,678 סמ"ק המפיק 98 כ"ס
## "Fiat 314/2"
* אוטובוס עירוני
* 2 דלתות
* אורך: 7.5 מטר
* מנוע דיזל
* מנוע 4,678 סמ"ק המפיק 110 כ"ס
## "Fiat 314/3"
* אוטובוס עירוני
* 2 דלתות
* אורך: 7.5 מטר
* מנוע דיזל
* מנוע 5,183 סמ"ק המפיק 121 כ"ס
## ראו גם
* פיאט
* פיאט 306
* פיאט 320
* פיאט 343
* פיאט 411
* פיאט 418
* פיאט 470

## קישורים חיצוניים

* 
* 

## הערות שוליים

קטגוריה:כלי רכב שהושקו ב-1960
קטגוריה:כלי רכב איטלקיים
314
ליידי המילטון

**ליידי המילטון** (באנגלית: **That Hamilton Woman**) הוא סרט דרמה היסטורי בשחור-לבן משנת 1941 בהפקתו ובבימויו של אלכסנדר קורדה עם ויוויאן לי ולורנס אוליבייה בתפקידים הראשיים.

הסרט מתאר את פרשת אהבתם של אמה המילטון , אשתו של שגריר בריטניה בממלכת נאפולי והאדמירל הבריטי המפורסם, הוריישו נלסון, בתקופת המלחמות הנפוליאוניות.

הסרט צולם בארצות הברית בתקופה שאירופה הייתה כבושה על ידי גרמניה הנאצית וברית המועצות עדיין הייתה עדיין בת בריתה. בריטניה נשארה מבודדת במלחמתה. התסריט לסרט הוא פרו-בריטי מובהק ונפוליאון מצטייר בו כדיקטטור ללא מעצורים (כמו היטלר). כאשר נפוליאון הציע תנאים לשלום התנגד לכך נלסון בטענות הדומות לאלו של צ'רצ'יל: "נפוליאון לא יעצור עד שיכבוש את כל העולם, אין עושים שלום עם דיקטטורים, יש להרוס ולהשמיד אותם".

הסרט זכה להצלחה בארצות הברית, אבל להצלחה גדולה עוד יותר בברית המועצות. וינסטון צ'רצ'יל אף יזם את הקרנת הסרט במסיבה שבה השתתף גם פרנקלין דלאנו רוזוולט, ובסוף ההקרנה הוא פנה למשתתפים וציין "רבותיי, חשבתי שהסרט יעניין אתכם מעצם היותו מציג אירועים שדומים לאירועים שאנחנו שותפים להם כיום".

"תנועת אמריקה תחילה"  שהתנגדה לכניסת ארצות הברית למלחמת העולם השנייה קראה להחרים את הסרט המעודד מלחמה. תנועה זו התפרקה שלושה ימים לאחר המתקפה על פרל הארבור. העלילה נפרשת בצורת פלאשבק בסיפורה של ליידי המילטון שהגיעה לתחתית לאחר מות נלסון.

בסרט יש שחזור של קרב טרפלגר בו נהרג נלסון.

הסרט זכה בפרס אוסקר למיקס הסאונד הטוב ביותר.

## קיצור העלילה
שוטרים תופסים בעיר קאלה אישה שגנבה בקבוק אלכוהול. בבית הסוהר היא משוחחת עם זונה (הת'ר אנג'ל) שנאסרה ביחד איתה ואומרת לה ששמה הוא ליידי המילטון. היא ממשיכה בסיפורה לזונה שלא מאמינה לה.

אמה המילטון (ויוויאן לי) הייתה אישה בעלת "עבר". גדלה בשכונת עוני ואחר כך הייתה רקדנית במקומות מפוקפקים עד שהפכה לקורטיזנה. לבסוף הייתה לפילגש של צ'ארלס גרנוויל . גרנוויל שלח אותה ואת אמה לביתו של דודו ויליאם המילטון  (אלן מובריין) שהיה שגריר בריטניה בממלכת נאפולי תמורת כיסוי חובותיו הכבדים. המילטון היה מבוגר, אלמן וצולע. הוא התאהב בה עוד כשראה ציור שלה בלונדון. הוא הסביר את המצב לאמה והציע לה נישואים. היא מחוסר ברירה הסכימה והפכה לליידי המילטון.

לאמה היו חיי עושר אך משעממים באופיים עד שנפגשה בלורד נלסון (לורנס אוליבייה). הוא היה קטוע יד ועיוור בעין אחת אך זה לא הפריע לה. כאשר כבשו הצרפתים את נאפולי הוא הבריח אותם ללונדון ושם פרחה אהבתם אם כי אשתו, ליידי פרנסיס נלסון (גלדיס קופר), לא הסכימה להתגרש ממנו. בשנת 1801 נולדה לאמה ונלסון בת בשם הורשיה.

נלסון תמך באמה והם חיו בגלוי ובאושר עד שנקרא לקרב האחרון, קרב טרפלגר ב-21 באוקטובר 1805 ממנו לא חזר. לאחר מכן הידרדר מצבה של אמה והיא סיימה את חייה בשכרות ובעוני.

## קישורים חיצוניים

* קדימון לסרט ליידי המילטון, באתר יוטיוב
* הסרט ליידי המילטון, באתר TCM

קטגוריה:סרטי 1941
קטגוריה:סרטים אמריקאיים
קטגוריה:סרטים באנגלית
קטגוריה:סרטי יונייטד ארטיסטס
קטגוריה:סרטים רומנטיים
קטגוריה:סרטים ביוגרפיים אמריקאיים
קטגוריה:סרטי דרמה אמריקאיים
קטגוריה:סרטי דרמה היסטורית
קטגוריה:סרטי שחור-לבן אמריקאיים
קטגוריה:סרטי פולחן
פיאט 470

**פיאט 470** (באיטלקית: **Fiat 470**) הוא אוטובוס מתוצרת חטיבת כלי הרכב המסחריים של פיאט ("Fiat Veicoli Industriali" ) מקונצרן הרכב האיטלקי **[[פיאט]]** אשר יוצר בין השנים 1979–1986.

דגם "פיאט 470" השתתף בצילומי המיני־סדרה "La piovra" שצולמה באיטליה בשנת 1984.

## דגמי "פיאט 470"

* מספר נוסעים: 43-116
* מנועי דיזל
### "פיאט 470"
* אוטובוס עירוני
* אורך: 10.0-12.0 מטר
* 3-4 דלתות

### "פיאט 570"
* אוטובוס פרברי
* אורך: 10.0-12.0 מטר
* 2-3 דלתות
### "פיאט 670"
* אוטובוס בינעירוני
* אורך: 12.0 מטר
* 2 דלתות

## גלריה

קובץ:L'ex matricola 302 dell' ACAP, ora diventato ufficio mobile..JPEG | "פיאט 470"
קובץ:Fiat 470.12.20 Fiat 2020.jpg | "פיאט 470"
קובץ:APS 341 Padova Stazione FS 050506.jpg | "פיאט 470"
קובץ:APS 346 502 Padova Stazione FS 050422.jpg | "פיאט 470" (מימין, צולם בפדובה)


## ראו גם
* פיאט
* פיאט 306
* פיאט 314
* פיאט 320
* פיאט 343
* פיאט 411
* פיאט 418

## קישורים חיצוניים

## הערות שוליים

קטגוריה:כלי רכב שהושקו ב-1979
קטגוריה:כלי רכב איטלקיים
470
אחי החורג, פרנקנשטיין

**"אחי החורג, פרנקנשטיין"** (רוסית: **Мой сводный брат Франкенштейн**) הוא סרט דרמה רוסי, עטור שבחים, בבימויו של ואלרי טודורובסקי.

הסרט יצא להקרנות מסחריות ב-21 באוקטובר 2018.

## עלילה
יוליק הוא עיתונאי שמקבל מכתב מאישה שאיתה היה בקשר לפני 20 שנה. במכתב היא אומרת לו שיש לו בן מחוץ לנישואין. יוליק נשוי לריטה (שעובדת כסוכנת נדל"ן) ולשניים שני ילדים: אניה ויגור ועובדת קיומו של בן משפחה נוסף מטלטל את עולמו.

פאבליק מגיע למוסקבה, לאחר שחזר מהמלחמה בצ'צ'ניה, שהותירה אותו ללא עין ועם סיוטים על אויביו מהמלחמה. יוליק מסרב לקבל אותו ומתייחס אליו בקרירות.

מאוחר יותר, בשיחה בין פאבליק לריטה מתברר שאמו של פאבליק מתה שנה לאחר חזרתו מהמלחמה. באותו יום יגור מזמין אליו חברים לצפות בסרט פרנקנשטיין בכיכובו של בוריס קרלוף ובמהלך הצפייה הם לועגים לפאבליק.

באחד הימים, פאבליק מותקף ברחוב על ידי זרים שדורשים ממנו לעזוב את העיר, אבל הוא גובר עליהם ומצליח להוציא וידוי מאחד מהם שיגור הוא זה ששלח אותם לתקוף אותו. בערב, כשהוא חוזר הביתה, הוא מזהיר את יגור שצשחהו מנסה לסכסך ביניהם. ריטה מגלה סימני חבלות ומציעה ליוליק לקחת אותו לחדר מיון, אבל בהגיעו לשם הוא עוזב בשל חששו שפאבליק ישלח לבית חולים פסיכיאטרי.

כעבור כמה ימים, יוליק לא מוצא את הילדים בבוקר ומסתבר שפאבליק לקח אותם כדי להסיע אותם למקום בטוח. הוא מתקשר לריטה ומורה עליה לנסוע עם יוליק ברכבת. בערב הם מגיעים לדאצ'ה של אלאונורה דמיטרייבנה, אמו של יוליק. פאבליק יורה באקדח שברשותו וחותר למגע עם שוטרי המיליציה. בקרב היריות נגדם פאבליק נהרג.

## שחקנים ודמויות

## פרסים ומועמדויות
* נשר הזהב — בקטגוריות הבימוי הטוב ביותר ושחקנית המשנה הטובה ביותר;
** מועמדות בקטגוריות: הסרט העלילתי הטוב ביותר, התסריט הטוב והפסקול הטוב.
* קינוטאבר — הפרס הנשיאותי לאנסמבל השחקנים.
* פסטיבל הסרטים הבינלאומי של מוסקבה — פרס הסרט הרוסי הטוב ביותר.

## קישורים חיצוניים
* 
## הערות שוליים

קטגוריה:זוכי פרס נשר הזהב הרוסי
קטגוריה:סרטי דרמה רוסיים
קטגוריה:סרטי 2004
קטגוריה:סרטי ואלרי טודורובסקי
ניר חלמיש

**ניר חלמיש** (נולד ב-15 באוגוסט 1970) תת-אלוף במילואים בצה"ל, שירת בתפקידו האחרון כראש מו"פ - היחידה למחקר ופיתוח במפא"ת במשרד הביטחון.

## ביוגרפיה
חלמיש נולד, גדל והתחנך בעפולה. הוא בעל תואר ראשון בהנדסת תעשייה וניהול מהטכניון, בהצטיינות (1999) ותואר שני במנהל עסקים מאוניברסיטת בן-גוריון בנגב, בהצטיינות (2013). בוגר תואר שני במדעי המדינה מאוניברסיטת חיפה (במסגרת מב"ל). נשוי להילה ואב לארבעה ילדים, מתגורר בשמשית.

### שירות צבאי
עם גיוסו לצה"ל בשנת 1988 שובץ חלמיש בחיל השריון - חטיבה 7. בשריון עבר הכשרה כלוחם, שימש כמפקד טנק ובהמשך כקצין שריון. בשריון ושימש כמפקד מחלקת טנקים, מפקד פלוגה, סגן מפקד גדוד 75 וקצין אג"מ חטיבה 7.

בשנת 2001 עבר למחלקת אמל"ח בזרוע היבשה לתפקיד ראש תחום כטב"מ ביבשה. בתפקידו יזם ודחף לפיתוח של יכולות כטב"מ רבות ומגוונות. נחשב לאחד ממייסדי מערך הכטב"מ ביבשה. יזם, דחף וקידם את פיתוח מערך "רוכב שמיים" – מערך כטב"מ לרמת הגדוד, את מערך הכטב"מ החטיבתי ויכולות כטב"מ רבות נוספות בצה"ל. במקביל לתפקידו במחלקת אמל"ח שירת כמג"ד במילואים של גדוד 429 בחטיבה 10.

בשנת 2005 מונה לראש ענף מודיעין ומל"טים במחלקת אמל"ח והיה אחראי על פיתוח מערכי הכטב"מ ביבשה, פיתוח יכולות מודיעין רבות ומגוונות ועל פיתוח יכולות איסוף מתקדמות עבור מערך האיסוף. יזם וקידם את פיתוח מערכת מר"ס (מערכת רבת סנסורים) לשליטה וניהול כלל הסנסורים בגבולות והיה ממובילי אפיון ופיתוח מערך המכ"מים הבוהים. בתפקידו, יזם וקידם יכולות מגוונות של מערכות לצמצום ירי תלול מסלול לשטח מדינת ישראל מרצועת עזה והיה חבר בוועדה הצה"לית שהתוותה את כיווני הפתרון המבצעיים והטכנולוגיים בצה"ל להתמודדות עם ירי תלול מסלול.

בשנת 2009 מונה לראש מחלקת אמצעי לחימה ביבשה, יזם וקידם את תוכנית הגנת הרק"מ המתמרן ביבשה. וקידם את מימוש מערכת "מעיל רוח", פרויקט שזכה בפרס ביטחון ישראל. בנוסף, המשיך, קידם ושכלל את תפיסת הקישוריות המלאה בין כלל מרכיבי הכוח היבשתי תחת רעיון תוכנית צי"ד ומימש הלכה למעשה את חזון הקישוריות המלאה ביבשה (פרויקט צי"ד זכה בפרס ביטחון ישראל).

בשנת 2014 מונה לראש יחידת המחקר והפיתוח במשרד הביטחון. במסגרת תפקידו יזם, חתר והוביל את כלל מאמצי הפיתוח הטכנולוגי למציאת פתרון לבעיית המנהרות החודרות מרצועת עזה וזכה בפרס ביטחון ישראל שניתן ליחידת המו"פ. בשנת 2018 קיבלה יחידת המו"פ בראשותו של חלמיש את כל שלושת הפרסים לביטחון ישראל שחולקו באותה שנה. בהמשך אותה שנה פרש מצה"ל.

### לאחר שחרורו מצה"ל
בחודש נובמבר 2019 מונה חלמיש לסגן נשיא בכיר למערכות תחמושת בחברת אלביט מערכות. בחודש אוקטובר 2024 מונה לתפקיד סמנכ"ל בכיר לשיווק ולפיתוח עסקי בחברת רפאל מערכות לחימה מתקדמות.

## קישורים חיצוניים
* 
* 
* ב-2030 שליש מהכוח היבשתי בצה"ל יהיה לא מאויש, באתר israeldefense
* "רחפנים בחאקי - זה חלק מחזון העתיד של כלים בלתי מאוישים", באתר israeldefense
* הזוכים בתחרות טכנולוגיות ללוחמה בטרור, אתר IsraelClouds
* סימולציות ומשחקי מחשב כבסיס לקבלת החלטות לבניין הכוח ביבשה
* 
* Israel Defense Prize awarded to tunnel discovery project (אנגלית), באתר ynetNEWS

קטגוריה:חיילי גדוד 75
קטגוריה:חיילי מפא"ת
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:בוגרי אוניברסיטת בן-גוריון בנגב
קטגוריה:בוגרי אוניברסיטת חיפה
קטגוריה:זוכי פרס ביטחון ישראל: חיילי צה"ל
קטגוריה:תתי-אלופים בצה"ל
קטגוריה:מפקדי גדודים בצה"ל
קטגוריה:שמשית: אישים
קטגוריה:ישראלים שנולדו ב-1970
ספר הבריאה

**ספר הבריאה** נכתב על ידי אברהם נתן בנימין בן אלישע חיים אשכנזי, המכונה נתן העזתי, הוא ספר הקבלה המרכזי של התנועה השבתאית.

## כתיבת הספר ומטרתו
הספר נכתב בשנת 1670 והוא מתאר את התאולוגיה הקבלית השבתאית בהקשר למצוות ההלכה, וכן להצדיק בכלי הקבלה הלוריאנית את התאסלמותו של שבתי צבי.

הספר הועתק במספר כתבי-יד ששרדו, עד אשר הגיעו לידי ההיסטוריון וחוקר הקבלה חיים וירשובסקי בשנות השלושים והארבעים של המאה ה-20, באוניברסיטה העברית בירושלים. וירשובסקי החל מפעל של עריכה מדעית של החיבור ואף פרסם חלק קטן ממנו, אולם הוא לא השלים את העבודה טרם מותו ב-1977. בספרייה הלאומית קיימים מספר כתבי-יד שחלקם גם נסרקו וזמינים באתר הספרייה.

בשנת 2019, הודפסה לראשונה מהדורה מלאה של הספר, יחד עם מחקר מקיף שערך חוקר השבתאות ליאור הולצר, בהוצאת הספרים "הולצר ספרים". הולצר סקר עשרות ארכיונים במספר מדינות ומצא 26 העתקים שונים של הספר ויצר ספר מאוחד. הטקסט המקורי והניתוח של הטקסט שערך הולצר נכללים במהדורה שפרסם.

הולצר הסביר:

## לקריאה נוספת
***ספר הבריאה לנתן העזתי** / מהדורה ביקורתית וניתוח: ליאור הולצר, הולצר - ספרים, 2019.
* **אגרת נתן העזתי: על שבתי צבי והמרתו** / הוציא לאור גרשם שלום, ירושלים: חמו"ל, תשכ"ח
* **בעקבות משיח: אוסף מקורות מראשית התפתחות האמונה השבתאית** / מלוקטים מתוך כתביו של ר’ אברהם בנימין נתן בן אלישע חיים אשכנזי המכונה נתן העזתי; יוצאים לאור מתוך כתבי היד על ידי גרשם שלום, ירושלים: ספרי תרשיש, תש"ד.
* אברהם אלקיים, **סוד האמונה בכתבי נתן העזתי** (חיבור לשם קבלת תואר דוקטור לפילוסופיה; בהדרכתו של פרופ' יהודה ליבס), האוניברסיטה העברית, כסלו תשנ"ד (תקציר, באנגלית).

## קישורים חיצוניים
* עותק סרוק של ספר הבריאה באתר הספרייה הלאומית
* 

## הערות שוליים

קטגוריה:ספרי קבלה
קטגוריה:שבתאות
יהונתן בקלצ'וק

**יהונתן בקלצ'וק** (נולד ב-13 במרץ 1998) הוא שחמטאי ישראלי בדרגת אמן בינלאומי.
אלוף ישראל בשחמט לנוער עד גיל 20 לשנת 2018. ב-2013, בגיל 15, השתתף לראשונה באליפות ישראל הכללית.

מייצג את מועדון הרצליה בליגה הלאומית.

נכון לספטמבר 2025, בקלצ'וק מדורג במקום ה-43 בישראל לפי מד כושר.

## הישגים בולטים
* 2013 - בגיל 15, סיים במקום שני באליפות ישראל עד גיל 16, שנערכה בפתח תקווה, לאחר שצבר 7.5 נקודות מ-9 אפשריות
* 2014 - סיים במקום שני באליפות ישראל עד גיל 16, שנערכה בתל אביב-יפו, לאחר שצבר 6.5 נקודות מ-9 אפשריות
* 2018 - זכה במקום ראשון באליפות ישראל עד גיל 20.

## מבחר תחרויות בהן השתתף
* אליפויות ישראל בשנים: 2014, 2016 ו-2018
* אליפות אירופה בשחמט 2015

## קבלת דרגות בינלאומיות
* 2014 - אמן פיד"ה.
* 2018 - אמן בינלאומי.

## קישורים חיצוניים

## הערות שוליים

קטגוריה:אמנים בין-לאומיים ישראלים
קטגוריה:אלופי ישראל לנוער בשחמט
קטגוריה:ישראלים שנולדו ב-1998
אלי בלס

**אלי בלס** (נולד בשנת 1956) הוא שחקן פוקר ישראלי. בלס זכה בשלושה צמידי אליפות העולם בפוקר.

## קריירה
בלס הופיע לראשונה בסצנת הפוקר באפריל 1992 כחובבן, כאשר סיים במקום העשירי בטורניר שבעה קלפים-סטאד וזכה בסך של 3,975 דולר. מאוחר יותר באותה שנה, רשם בלס את ההישג המשמעותי הראשון כאשר זכה בטורניר מס' 17 של אליפות העולם בפוקר לשנת 1992, וקיבל סך של 122,400 דולר ואת צמיד אליפות העולם הראשון שלו. בלס היה לישראלי הראשון שזכה בצמיד של אליפות העולם בפוקר.

בדצמבר 1994 סיים רביעי בטורניר בשם "היכל התהילה" מסוג פוקר שבעה קלפים-סטאד וזכה ב-10,500 דולר.

בשנת 1995 רשם בלס שורה של הישגים באליפות העולם בפוקר - סיים שני בטורניר מס' 1, סיים שמיני בטורניר מס' 3 ותשיעי בטורניר מס' 7 - בגין הישגים אלה זכה 169,425 דולר.

בשנת 1999 הרוויח בלס את צמיד אליפות העולם השני שלו, כאשר זכה בטורניר אליפות העולם מס' 30 (הולדם) וגרף לגיסו 220,000 דולר. באותה שנה סיים במקום שני בטורניר מסוג סטאד וזכה בסך של 99,500 דולר.

מספר שנים מאוחר יותר, בחודש מאי 2004 זכה בלס בצמיד אליפות העולם השלישי שלו, ובפרס של 174,440 דולר. בכך היה לישראלי הראשון שזכה בשלושה צמידי אליפות העולם בפוקר.

בשנת 2005 סיים במקום השני בטורניר טקסס הולדם בסס אליפות העולם בפוקר וזכה בסך של 120,835 דולר.

## סטטיסטיקות
### אליפות העולם בפוקר - WSOP
פירוט הזכיות:

במהלך הקריירה זכה בלס ב-1,148,014 דולר בטורנירים של אליפות העולם.

זכה ב-3 צמידים וסיים 5 פעמים במקום השני.

הגיע 13 פעמים לשולחן הסופי וסיים 24 פעמים במיקומים שמקנים זכיות כספיות.

### סבב הפוקר העולמי - WPT
זכה בסך של 50,279 דולר בסבב הפוקר העולמי.

הגיע פעמיים לשולחן הגמר, ופעמיים סיים במיקומים שמקנים זכיות כספיו.

## חיים אישיים
מתגורר כיום בלאס וגאס, נבדה.

## קישורים חיצוניים

## הערות שוליים

קטגוריה:שחקני פוקר ישראלים
קטגוריה:זוכי צמיד אליפות העולם בפוקר מישראל
קטגוריה:ישראלים שנולדו ב-1956